VEGA præsenterer    
**Cult of Luna og Alcest bestiger metal-tronen i VEGA**   
*Den 24. februar 2022 kan du komme i metal-himlen i Store VEGA, når Cult of Luna og Alcest skruer helt op for de guddommelige toner.*    
   
**Cult of Lunar - kongerne af postmetal**   
I januar udgav bandet ep’en *The Raging River*, der endnu en gang river lytteren rundt i et tonstungt lydbillede af primalskrig, fremdrevne trommer og insisterende guitarriffs. Heavy Metal.dk skrev i deres anmeldelse af ep’en:    
   
“Man må nu spørge sig selv, om svenskerne overhovedet i stand til at lave et gennemført dårligt album? På et eller andet tidspunkt skuffer de vel, men det blev heller ikke denne gang.”   
   
Bandet er bannerfører inden for genren postmetal og har siden 1998 spillet deres guddommelige, transcenderende toner overalt i verden.    
   
**Alcest - Blas Beats og storladne melodier**   
Franske Alcest er klar til at nedlægge VEGA med deres storladne blackgaze. Med en unik blanding af postmetal og shoegaze har de siden 2005 cementeret deres plads på den internationale metal-scene.  

Alcests frontmand Neige og trommeslager Winterhalter mestrer de store, soniske arrangementer af skærende guitarer, raserende blast beats og storladne melodier.   
   
Bandet udgiver inden længe deres sjette studiealbum, der har fået titlen *Spiritual Instinct*. På det nye album dyrker Alcest elementer fra black metal, der også byder på en mørkere lyrisk side Neige. Han fortæller:    
   
“In Spiritual Instinct there are questions about the meaning of life and the possible existence of something else; something divine. The struggle to be the best person for yourself and the people around you, to evolve as a soul. You have to face your demons if you want to be a better person.”   
   
   
**Fakta om koncerten**        
Cult of Luna + Alcest  (SE + FR)        
Torsdag den 24. februar, 2022 kl. 20.00              
Store VEGA, Enghavevej 40, 1674 København V              
Billetpris 295kr. + gebyr              
Billetsalget onsdag den 30. juni kl. 10.00 via [vega.dk](http://vega.dk) og Ticketmaster